Translate the text from Welsh to English.



 
Nod y datganiad hwn yw hysbysu Aelodau am y datblygiadau diweddaraf yn ymwneud ag ymrwymiad Llywodraeth Cymru i sicrhau bod Cymru yn cyfrannu’n llawn at rwydwaith o Ardaloedd Morol Gwarchodedig sy’n gydlynol yn ecolegol ac wedi’u rheoli’n dda.  

Bydd Aelodau’n ymwybodol fy mod wedi ail\-ddatgan fy mhenderfyniad i sicrhau ein bod yn cyflwyno amrywiaeth o ymyriadau polisi er mwyn sicrhau bod moroedd Cymru a’r bywyd amrywiol sy’n byw ynddynt yn iach a chryf i ymdopi â’r gofynion presennol a gofynion y dyfodol. Mae llawer o bobl yng Nghymru yn defnyddio ac yn dibynnu ar ein moroedd i ennill bywoliaeth ac ar gyfer gweithgareddau hamdden. Rydym yn awyddus i’r broses hon barhau a datblygu fel rhan o’r agenda twf glas.

Y llynedd, aethom ati i ymgynghori ar opsiynau ar gyfer Parthau Cadwraeth Morol gwarchodedig iawn. Cafwyd ymateb da iawn i’r ymgynghoriad, a mynegwyd safbwyntiau amrywiol a chryf. Sefydlwyd tîm gorchwyl a gorffen, gyda chefnogaeth gan Grŵp Ffocws Rhanddeiliaid, i ystyried a rhoi cyngor ar sut y dylem ddatblygu Parthau Cadwraeth Morol yng Nghymru. Rwyf wedi cyfarfod â’r ddau grŵp hwn i ddiolch iddynt am eu cyfraniad cadarnhaol ac adeiladol gydol y broses.

Byddaf yn cyflwyno argymhellion y tîm gorchwyl a gorffen, ac er mwyn osgoi unrhyw ansicrwydd pellach ynglŷn â’r opsiynau a gyflwynwyd fel rhan o ymgynghoriad 2012, rwyf hefyd yn tynnu’r holl safleoedd arfaethedig yn ôl. Fel y cam nesaf, rwy’n awyddus i ddeall mwy am yr amrywiaeth eang o gynefinoedd a rhywogaethau morol sydd eisoes yn cael eu gwarchod gan gyfres o 125 o Ardaloedd Morol Gwarchodedig sy’n ymestyn dros 36% o foroedd Cymru. Dros y 12 mis diwethaf, rydym wedi datblygu dealltwriaeth well o beth yw rhwydwaith cydlynus. Erbyn hyn, rydym mewn sefyllfa gryfach i asesu ein cyfraniad presennol at gydlyniant ecolegol y rhwydwaith. O ganlyniad, rwyf wedi comisiynu asesiad o’r Ardaloedd Morol Gwarchodedig presennol er mwyn nodi a oes unrhyw fylchau ac ystyried yr opsiynau posibl i lenwi’r bylchau hynny. Os oes angen cyflwyno unrhyw gamau gweithredu, credaf y dylent fod yn syml, yn gymesur ac yn addas i’r diben.

Byddaf mewn sefyllfa i benderfynu a oes angen cyflwyno unrhyw gamau pellach ddechrau’r flwyddyn nesaf ar ôl ystyried canlyniad yr asesiad o Ardaloedd Morol Gwarchodedig a’r ymateb i’r ymgynghoriad ar Hawliau Hanesyddol – sy’n cael ei gyhoeddi gennyf heddiw hefyd.  

Er y bydd yr asesiad o Ardaloedd Morol Gwarchodedig yn ystyried ein cyfraniad presennol yn fanwl, rwyf eisoes yn ymwybodol o rai elfennau y bydd angen eu cryfhau o bosibl. Byddwn yn ymgynghori yn ddiweddarach eleni ar ymestyn tair o’r Ardaloedd Gwarchodedig Arbennig ar gyfer adar môr sy’n bridio.

Er bod angen i’n safleoedd presennol gyflawni eu hamcanion cadwraeth, mae’n rhaid rheoli’r safleoedd hyn yn dda hefyd. Bydd fy swyddogion yn parhau i weithio gyda Cyfoeth Naturiol Cymru i adolygu’r gwaith o reoli ein safleoedd a nodi unrhyw welliannau gofynnol lle bo angen. Amlinellir unrhyw newidiadau arfaethedig i’r gyfundrefn reoli yng Nghynllun Gweithredu’r Môr a Physgodfeydd, a fydd yn destun datganiad gennyf ym mis Tachwedd.     


                         





Translation:


 
This statement is to update Members on progress with the Welsh Government’s commitment to ensure that Wales fulfils its contribution to an ecologically coherent network of well\-managed Marine Protected Areas (MPAs).


Members will be aware that I have restated my determination to ensure that we put in place a range of policy interventions to ensure that the Welsh seas and the diversity of life they support are healthy and robust to support the demands we put upon them now and in the future. Many people in Wales rely upon and use our seas to support their livelihoods and recreational activities. We want this to continue and develop as part of our blue growth agenda.


Last year we consulted on options for highly protected Marine Conservation Zones (MCZs). This generated a substantial response that expressed divergent and strongly held views. A task and finish team, supported by a Stakeholder Focus Group, was established to consider and advise how we should take forward MCZs in Wales. I have met with both of these groups to thank them for their positive and constructive contribution throughout the process.


I will be taking forward the recommendations of the task and finish team and to avoid any continuing uncertainty over the options presented in the 2012 consultation, I am also withdrawing all the proposed sites. As a next step, I want to understand more about the wide range of marine habitats and species that are already protected by a series of 125 MPAs that cover 36% of Welsh seas. Over the last 12 months we have developed a better understanding of what constitutes a coherent network. We are now in a stronger position to assess our current contribution to the network’s ecological coherence.  I have, therefore, commissioned an assessment of our current MPAs to identify if there are any gaps and what the options might be to fill those gaps.  If any measures are required, I believe they should be simple, proportionate and fit for purpose.


I will be in a position to reach a view on whether further action is needed early next year, after considering the outcome of our MPA assessment and the response to the Historic Rights consultation – that I have also announced today.


Whilst the assessment of MPAs will take a detailed look at our existing contribution, I am already aware of some elements that may need strengthening. We will consult later this year on extensions to three of our Special Protection Areas for breeding sea birds.  


Whilst our existing sites are required to achieve their conservation objectives, these sites also need to be well\-managed. My officials will continue to work with Natural Resources Wales to review the management of our sites and, where necessary, identify improvements.   Any proposed changes to the management regime will be outlined in the Marine and Fisheries Action Plan that I will announce in November.